b'\n_START_ARTICLE_\nStigmella tityrella\n_START_SECTION_\nUtseende\n_START_PARAGRAPH_\nEn liten (vingespenn 5-6 millimeter), gr\xc3\xb8nnliggr\xc3\xa5 m\xc3\xb8ll, kroppen og vingene med litt bronseaktig glans. Hodet og kragen (fremre del av thorax) er kledt med lysgule h\xc3\xa5r, det innerste antenneleddet med sn\xc3\xb8hvite. Forvingen og kroppen er oliven-gr\xc3\xa5 med svak bronseaktig eller gr\xc3\xb8nnlig glans. I vingens ytre del er det et rett, sn\xc3\xb8hvitt tverrb\xc3\xa5nd. Bakvingen er gr\xc3\xa5.\n_START_SECTION_\nLevevis\n_START_PARAGRAPH_\nLarvene lever i bladene p\xc3\xa5 b\xc3\xb8k (Fagus sylvatica). Arten har to generasjoner hvert \xc3\xa5r, de voksne m\xc3\xb8llene flyr henholdsvis i mai-juni og i august.\n_START_SECTION_\nUtbredelse\n_START_PARAGRAPH_\nArten er utbredt i Mellom- og Nord-Europa. I Norge er den funnet langs kysten til Aust-Agder, dessuten i ytre Hordaland.'